01/03/2017 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Modificación das bases reguladoras do Plan Provincial de Medio Ambiente 2016

A Deputación Provincial da Coruña, en sesión plenaria ordinaria do día 24.02.2017, adoptou, entre outros, o acordo que se transcribe: “Modificar as bases do Plan Provincial de Medio Ambiente (PMA) 2016, no sentido seguinte: Base 2.ª.–FINALIDADE Onde di: O prazo para a realización dos proxectos e actividades comprenderá dende o 1 de xaneiro de 2016 ata 2 meses antes do cumprimento das datas indicadas na Base 9.ª. Pasa a dicir: O prazo para a realización dos proxectos e actividades comprenderá dende o 1 de xaneiro de 2016 ata a data indicada na Base 9.ª. Base 7.ª.–CONTRATACIÓN DAS OBRAS E SUBMINISTRACIÓNS Onde dí: En canto ao prazo para adxudicar as actuacións do Plan, os concellos poderán adxudicar as actuacións incluídas no Plan nun prazo de 3 meses, a contar desde a data da aprobación definitiva desta inclusión. Non obstante, este prazo poderá ser prorrogado mediante Resolución de Presidencia despois da solicitude motivada da entidade local interesada. Pasa a dicir: En canto ao prazo para adxudicar as actuacións do Plan, os concellos deberán adxudicar as actuacións incluídas no Plan coa antelación suficiente para a súa completa execución e xustificación na data que se indica na Base 9.ª. Base 9.ª.–XUSTIFICACIÓN E PAGAMENTO Onde dí: O prazo para a xustificación das actuacións rematará o día 31 de xullo de 2017 ás 14.00 horas. Se o investimento ou actividade foi obxecto de prórroga, o prazo de xustificación rematará o día 31 de agosto de 2017 ás 14.00 horas. Pasa a dicir: O prazo para a xustificación das actuacións rematará o día 31 de outubro de 2017 ás 14.00 horas.” A redacción definitiva das bases queda como se indica a continuación: BASES REGULADORAS DO PLAN PROVINCIAL DE MEDIO AMBIENTE 2016 (PMA 2016) 1.–DENOMINACIÓN E APLICACIÓN ORZAMENTARIA. O presente “Plan provincial de Medio Ambiente (PMA) 2016” é un plan propio da Deputación Provincial da Coruña para o exercicio 2016, que se elabora no marco do previsto no artículos 36.1. b) e d), en relación co disposto nos artigos 24 e 25 da Lei Ley 7/1985, de 2 de abril, de Bases de Réxime Local, en colaboración cos concellos da Provincia da Coruña. O Plan finánciase cunha achega provincial na anualidade 2016 por importe de 5.000.000,00 €, ademais das achegas que voluntariamente realicen os concellos para completar o financiamento das actuacións previstas. Nas partidas 0520/17221/76201 e 0520/17221/46201, do orzamento provincial para o exercicio 2016 se consigna a cantidade de 5.000.000,00 € para o financiamento do Plan.2.–FINALIDADE. A finalidade do PMA 2016 é a mellora do entorno natural e a calidade ambiental da provincia da Coruña, apoiando o desenvolvemento nos concellos de políticas respetuosas co medio ambiente. Para materializar esta finalidade, cada entidade benificiaria poderá utilizar a cantidade que se lle asigne tendo en conta as seguintes porcentaxes: – Un mínimo do 50% a proxectos de investimentos. – Un máximo dun 50% a actividades. O prazo para a realización dos proxectos e actividades comprenderá dende o 1 de xaneiro de 2016 ata a data indicada na Base 9.ª. A).–PROXECTOS DE INVESTIMENTO. A.1.–Tipos de obras ou subministracións. Neste Plan pódense incluír proxectos de investimento cuxo orzamento individual non sexa inferior a 15.000,00 €, excepto no caso indicado, e que estén relacionados con finalidades tales como as seguintes:  Redacción de proxectos de investimento en materia de medio ambiente, cuxo importe exceda de 3.000,00 €.  Construcción, substitución ou mellora de instalacións productoras ou consumidoras de enerxía.  Substitución ou melloras de sistemas de iluminación de espazos públicos, que redunden no aforro e na eficiencia enerxética, así como na redución da contaminación lumínica.  Substitución, mellora ou adquisición de caldeiras e de elementos dos sistemas de climatización para mellorar a súa eficiencia.  Obras de acondicionamento de edificios municipais para a mellora da súa xestión enerxética.  Infraestruturas para a elimininación da contaminación acústica.  Subministración de bens que redunden nunha mellora na xestión medioambiental.  Recuperación ambiental de espazos degradados destinados ao uso público.  Adquisición e instalación de colectores de recollida selectiva de residuos.  Creación, adecuación e/ou mellora de zonas verdes de titularidade municipal (parques, xardíns, áreas verdes urbanas e periurbanas).  Creación de hortos urbanos con fins de integración social.  Acondicionamiento de rutas de sendeirismo.  Renovación e mellora das redes de abastecemento e saneamento.  En xeral, aquelas obras ou investimentos cuxo obxectivo principal sexa a protección de medio ambiente. A.2.–Proxectos e pregos de prescricións técnicas. Os proxectos e pregos de prescricións técnicas deberanse presentar para todos os investimentos e subministracións incluídas na anualidade de 2016. Cada obra ou subministración identificarase cun proxecto ou prego de prescricións técnicas, tendo en conta que non se poden incluír como actuacións independentes os orzamentos parciais do proxecto ou prego, e deberán estar asinados por técnico competente. Os proxectos deben ser obras completas. Por iso, no caso de proxectos que teñan na súa denominación a indicación da realización dunha fase, parte, tramo, etc., debe figurar na memoria do proxecto que se trata dunha obra completa de acordo co establecido no artigo 86.3 do Real decreto lexislativo 3/2011, do 14 de novembro, polo que se aproba o Texto refundido da Lei de contratos do sector público (BOE n.º 276 do 16 de novembro), sempre que sexan susceptibles de utilización ou aproveitamento separado e constitúan unha unidade funcional, ou así o esixa a natureza do obxecto. Nestes casos, terase que achegar un informe técnico xustificativo desta circunstancia. Non se admiten as denominacións xenéricas, debendo ser identificados con precisión e claridade, sen lugar a dúbidas, os investimentos que se integran no Plan. A documentación a achegar detállase a continuación: A.2.1.–Obras. No caso de obras, os proxectos técnicos deberán comprender, polo menos: a) Proxecto técnico: memoria, plan de conxunto e de detalle, orzamento detallado de execución, estudo xeotécnico, estudo de seguridade e saúde, declaración de obra completa e demais documentación preceptiva de acordo coas normas contractuais ou sectoriais de aplicación. b) Se se pretenden efectos retroactivos para a vixencia deberá xustificarse a dita circunstancia, sen que en ningún caso poidan incluirse gastos imputables a exercicios vencidos. c) Declaración doutras subvencións solicitadas ou obtidas para a mesma finalidade. A.2.2.–Subministracións. No caso de subministracións, os pregos de prescricións técnicas deberán incluír cando menos os seguintes documentos: a) Memoria xustificativa na que se indicará, polo menos, o obxecto e finalidade da subministración e o destino de interese público ao que se adscribirán os bens por un período mínimo de cinco anos. b) Orzamento total e detallado con indicación das fontes de financiamento previstas e do calendario de execución previsible. Se se distribúe en fases deberá identificarse o orzamento e as fontes de financiamento de cada unha delas. c) Prescripcións técnicas que permitan a adecuada descrición dos bens que constitúen o obxecto da actuación. d) Declaración doutras subvencións solicitadas ou obtidas para a mesma finalidade. A.3.–Disposición común a investimentos. Os servizos técnicos provinciais supervisarán os proxectos técnicos nos que se requira e verificarán, nestes casos, a idoneidade da documentación achegada á que se fai referencia nos apartados A.2.1 e A.2.2. e informarán as solicitudes de prórroga ás que se acompañará a documentación solicitada nos apartados A.2.1 e A.2.2. B).–PROXECTOS DE ACTIVIDADES. B.1.–Actividades subvencionables. No suposto de que o concello solicitante opte por destinar parte da cantidade asignada ao financiamento de actividades no ámbito do medio ambiente no exercicio 2016, poderanse incluír proxectos cun orzamento mínimo de 3.000,00 €, que estén relacionados con finalidades tales como as seguintes:  Estudos de eficiencia enerxética.  Estudos medioambientais e asistencias técnicas.  Realización de mapas de ruidos e control acústico.  Campañas de limpeza de espazos comúns (áreas recreativas, ríos, rutas de sendeirismo, montes.).  Campañas de sensibilización medioambiental.  Formación de voluntariado ambiental.  Cursos, xornadas e material divulgativo en relación coa reciclaxe, a separación de residuos, a conservación do medio natural, loita contra o cambio climático, etc.  Servizos de recollida e coidado de animais abandonados.  Campañas de desratización e eliminación de pragas.  Eliminación de especies invasoras, tales como a “Herba das Pampas (Cortaderia Selloana)”, etc.  Brigadas medioambientais.  En xeral, aquelas cuxo obxectivo principal sexa a protección de medio ambiente. B.2.–Documentación. No caso de actividades, deberá presentarse a seguinte documentación por cada proxecto de actividade a realizar: a) Memoria e orzamento detallados das actividades a realizar e os seu calendario aprobado polo órgano competente. b) Acordo de aprobación da memoria, orzamento e solicitude da subvención adoptado polo órgano competente. c) O orzamento deberá recoller todos os elementos de gasto que implica a actividade co maior detalle posible:  Gastos de persoal directamente adscrito á actividade.  Gastos correntes en bens e servizos orixinados directamente pola actividade.  Bolsas (achegas económicas concedidas aos colaboradores das actividades medioambientais desenvolvidas polo Concello). d) Declaración doutras subvencións solicitadas ou obtidas para a mesma finalidade. C).–EXCLUSIÓNS. Non serán obxecto de subvención neste plan as seguintes actuacións:  Investimentos ou actividades que non se correspondan co obxecto específico da convocatoria.  Actividades ou investimentos que xa estean subvencionados en calquera dos plans ou subvencións da deputación para o exercicio 2016 ou anteriores.3.–DESTINATARIOS. Os 93 concellos da provincia da Coruña.4.–FINANCIAMENTO. No financiamento deste Plan participarán a Deputación e as entidades locais solicitantes, conforme ás porcentaxes de cofinanciamento que se indican neste apartado. Segundo se indica na base 1, nas partidas 0520/17221/76201 e 0520/17221/46201, do orzamento provincial para o exercicio 2016, xunto cos importes procedentes de expedientes de modificación de créditos de 2016, vaise consignar a cantidade de 5.000.000,00 €. A cantidade que inicialmente se lle asigna a cada concello calcúlase mediante a aplicación á cantidade de 5.000.000,00 €, das seguintes variabeis ponderadas: 33% cota fixa (*) 20% esforzo fiscal 14% número de parroquias 33% densidade de poboación (relación inversamente proporcional) (*) No caso do Concello de Oza-Cesuras, duplícase este concepto, en aplicación do art.13.4 g) da Lei 7/1985, de 2 de abril, Reguladoras das bases do réxime local. Ás asignacións resultantes sumarase, se fora o caso, o importe correspondente ás achegas que voluntariamente desexen realizar os concellos solicitantes. Para cada investimento ou actividade solicitada deberase indicar individualizadamente a parte que se financia con cargo á Deputación e, no seu caso, a parte que voluntariamente achega o concello solicitante. Terase en conta que, de conformidade co criterio de aplicación das baixas de licitación aprobado polo Pleno desta Deputación na sesión realizada o día 25.09.1998, no caso de que haxa unha baixa de licitación na obra, a entidade local beneficiarase da máxima baixa posible. Isto quere dicir que se o concello realiza voluntariamente algunha achega, e se produxera unha baixa de licitación, esta aplicarase en primeiro lugar a minorar a achega do concello beneficiario ata anulala, mantendo no posible a achega da Deputación.5.–PRESENTACIÓN DAS SOLICITUDES. Para presentar a solicitude de xeito telemático será imprescindible que dispoñan de sinatura electrónica o secretario e o alcalde/presidente para asinar a documentación achegada, e tamén a persoa designada como representante para o envío da solicitude ao rexistro telemático. O prazo de presentación de solicitudes iniciarase a partir do día seguinte da publicación no BOP e rematará ás 14.00 horas do día 15/07/2016. A presentación telemática producirá plenos efectos xurídicos, sempre que a solicitude sexa enviada dentro do prazo establecido. A documentación que debe presentarse telemáticamente é a que de seguido se indica: *MEMORIA: a memoria deberá conter como mínimo os seguintes aspectos: a) Obxectivos que se han de alcanzar no período. Deberanse describir os obxectivos que se han de alcanzar durante o período do plan, tendo en conta, moi especialmente o aforro en materia enerxética e os obxectivos de concienciamento social que acarrean as distintas actuacións. b) Criterios de selección. Deberanse fixar con carácter obxectivo os criterios de selección dos investimentos e a distribución do seu financiamento. c) Outras cuestións de interese. Deberanse recoller cantos aspectos de interese complementen a información anterior. *CERTIFICADO DO ACORDO MUNICIPAL DE APROBACIÓN DO PMA BASE 2016 (ANEXO I) Certificación do acordo do órgano municipal competente (da entidade local solicitante), polo que se dispoña participar no presente plan, aceptar expresamente estas bases e solicitar á deputación a aplicación do importe que se lle asignou dentro deste plan para a realización dos investimentos e actividades que se relacionan, coa indicación da súa denominación, orzamento e detalle do seu financiamento por axentes cofinanciadores, de xeito que se concrete o importe que se financia con cargo á achega provincial e o que se realiza con cargo á achega municipal voluntaria. A entidade local solicitante deberá adoptar o compromiso firme de incluír no orzamento municipal crédito dabondo para o financiamento da achega municipal aos investimentos e actividades se voluntariamente existe esta achega. No mesmo acordo indicarase expresamente que a entidade local conta coa dispoñibilidade dos terreos e/ou, no seu caso, coas autorizacións necesarias para o caso de execución de obras. No acordo incluirase a declaración da entidade local de que non solicitou nin percibiu ningunha subvención específica ou finalista doutras administracións públicas para o financiamento destes gastos, e no caso de que existan axudas ou subvencións concorrentes doutras administracións para o seu financiamento, deberá facilitar o seu detalle e a acreditación de que a súa suma total non supera o 100% do seu importe. Igualmente, no devandito acordo autorizarase á Deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que a entidade local está ao corrente nas súas obrigas tributarias e coa Seguridade Social. *INFORME TÉCNICO (INVESTIMENTO-OBRAS) (ANEXO II) Informe técnico individual para cada un dos proxectos presentados, no que se indique expresamente o seguinte: – A dispoñibilidade dos terreos, as autorizacións administrativas que se precisan para a súa execución, e outros aspectos de interese que deban terse en conta. Se non se necesita autorización ningunha deberá indicarse expresamente. – Deberá indicarse se é preceptivo realizar a supervisión técnica do proxecto polo seu presuposto ou contido, de acordo co establecido no artigo 125 do citado texto refundido da Lei de contratos do sector público. No caso de ser preciso, deberá indicarse se o informe de supervisión vai ser realizado por conta do concello remitindo unha copia á deputación, ou si solicita asistencia a esta deputación para a súa realización ao abeiro da disposición adicional 2, apartado 12 do dito texto refundido da Lei de contratos do sector público. – No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado, que constitúe unha unidade funcional, de acordo co establecido no artigo 86 do texto refundido da Lei de contratos do sector público. *PROXECTOS TÉCNICOS E PREGOS DE PRESCRIPCIÓNS TÉCNICAS No seu caso, proxecto e pregos de prescricións técnicas de cada unha das obras, subministracións ou servizos do PMA 2016, co contido detallado no apartado A.2. da base 2. No caso de actividades, incluirase a documentación detallada no apartado B.2. da base 2. *INFORME TÉCNICO-XURÍDICO SOBRE A DISPOÑIBILIDADE DOS TERREOS (ANEXO III) INFORME TÉCNICO O persoal técnico detallará os terreos necesarios para a execución do investimento, podendo xuntar para estes efectos a documentación precisa. INFORME XURÍDICO A secretaría do concello acreditará que o propio concello conta coa dispoñibilidade dos terreos necesarios para a realización da obra ou obras incluídas no Plan.6.–APROBACIÓN DO PLAN. Á vista da documentación presentada, o pleno da Deputación poderá aprobar un Plan partindo das solicitudes presentadas polas entidades locais, tanto no apartado de PMA-INVESTIMENTOS, como de PMA-ACTIVIDADES. O Plan someterase a exposición pública mediante a publicación dun anuncio no Boletín Oficial da Provincia, para que durante un prazo de 10 días se poidan presentar as alegacións que se estimen oportunas, e será remitido a informe da Comisión Provincial de Colaboración do Estado coas Corporacións Locais e da Subdelegación do Goberno. Ademais, remitirase para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, de 22 de xullo, da Administración local de Galicia. Unha vez transcorridos os 10 días de exposición pública e dende a solicitude de informe sen que se presentaran alegacións nin se emitira o informe, poderanse proseguir os trámites.7.–CONTRATACIÓN DAS OBRAS E SUBMINISTRACIÓNS. As entidades locais contratarán, no seu caso, os investimentos de acordo co Texto refundido da Lei de contratos do sector público. Os contratos de importe superior a 18.000,00 € (IVE excluído) contrataranse mediante procedemento aberto con multiplicidade de criterios de valoración, mediante procedemento aberto cun único criterio de valoración ou mediante procedemento negociado, utilizando os pregos-tipo de cláusulas administrativas particulares aprobados expresamente por esta Deputación. Os concellos deben cubrir en cada expediente o correspondente cadro de características do contrato. Excepcionalmente, as obras poderán executarse pola propia administración de acordo co establecido no artigo 24 do citado Texto refundido da Lei de contratos do sector público. En canto ao prazo para adxudicar as actuacións do Plan, os concellos deberán adxudicar as actuacións incluídas no Plan coa antelación suficiente para a súa completa execución e xustificación na data que se indica na Base 9.ª. 8.–EXECUCIÓN DAS OBRAS. As obras executaranse polas respectivas entidades locais beneficiarias con arranxo ao proxecto técnico da obra. A dirección e a execución das obras realizaráas a entidade local correspondente, sen prexuízo da posibilidade de que a Deputación realice as inspeccións que considere convenientes. Se durante a execución das obras xurde a necesidade de modificar o proxecto da obra, o concello deberá tramitar o correspondente expediente de acordo co establecido no citado texto refundido da Lei de contratos do sector público, e redactar un proxecto modificado que deberá ser aprobado polo concello e pola Deputación. Calquera incremento que se derive da modificación do contrato, de liquidacións ou de outro concepto deberá ser financiado íntegramente polo concello.9.–XUSTIFICACIÓN E PAGAMENTO. O prazo para a xustificación das actuacións rematará o día 31 de outubro de 2017 ás 14:00 horas. Previamente ao pago da achega provincial, a Deputación acreditará de oficio que o concello está ao corrente nas súas obrigas tributarias co Estado, coa Seguridade Social e coa Deputación. No caso de obras ou subministracións, o pago á entidade local beneficiaria do importe da achega provincial realizarase ao remate da obra ou actividade, á vista da última certificación de execución das obras ou facturas da subministración ou servizo, asemade da acta de recepción correspondente, e aprobadas polo órgano municipal competente, que a entidade local presente na deputación de xeito telemático. Así mesmo, e de conformidade co establecido nos artigos 19.3, 34.3, 37.1 e) y 37.3 de la Lei 38/2003, del 17 de novembro, xeral de subvencións, deberase acompañar a certificación expedida polo órgano municipal competente da percepción ou non doutras subvencións, axudas, ingresos ou recursos para a mesma finalidade, procedentes de calquera Administración ou entes públicos o privados, nacionais, da Unión Europea ou de organismos internacionais co fin de verificar que a concorrencia non supera o custo da actuación subvencionada. No suposto de que a entidade local beneficiaria non presente a documentación xustificativa no prazo sinalado, seguirase o procedemento previsto no artigo 70.3 do Real decreto 887/2006, de 21 de xullo, polo que se aproba o regulamento da Lei 38/2003, de 17 de novembro, xeral de subvencións. No caso de realización de actividades as achegas aboaranse despois da xustificación dos gastos subvencionados e, en todo caso, os gastos xustificados deberán axustarse aos conceptos aprobados no orzamento inicial. A xustificación farase cumplimentando o formulario establecido no Anexo IV. En todas as actividades financiadas con cargo a este Plan, o concello dará cumprida publicidade da achega provincial.10.–INTERPRETACIÓN. A interpretación e a resolución das dúbidas que puidesen xurdir serán resoltas polo Presidente da Deputación, previo informe da secretaría e da intervención. Para o non disposto expresamente nas presentes bases, aplicarase supletoriamente o establecido na Lei 38/2003, de 17 de novembro, Xeral de subvencións. ANEXO I CERTIFICACIÓN DO ACORDO DE APROBACIÓN DO PLAN PROVINCIAL DE MEDIO AMBIENTE - PMA 2016 D./Dna. _________________________________________________, secretario/a do Concello de ___________________ _______________________________________, CERTIFICA: Que o Alcalde/Xunta de Goberno/Pleno municipal deste Concello o día __/__/2016, adoptou o seguinte acordo: 1.–Aprobar o Plan provincial de medio ambiente (PMA) 2016, cuxas bases se coñecen e aceptan na súa totalidade, no que se recollen as obras e subministracións que o Concello ten previsto realizar, ou a dedicación a actividades relacionadas co medio ambiente, e de acordo co financiamento que se indica: A) Realización de obras e subministracións: Aprobar os proxectos das obras ou pregos das subministracións incluídos na anualidade 2016 e que se relacionan nesta táboa. B) Financiamento de actividades: C) Resumo: 2.–Declarar que o Concello ten a dispoñibilidade dos terreos, augas e servidumes para a execución das obras, e que ten resolto o relacionado coas concesións e autorizacións administrativas que legalmente sexan necesarias.3.–Comprometerse o Concello a incluír no orzamento municipal do 2016 os fondos necesarios para facer fronte á achega municipal das obras, suministros e actividades incluídas no PMA.4.–Solicitar da Deputación Provincial da Coruña, a delegación neste Concello da contratación e execución das obras ou subministracións incluídas no plan, que se entenderá aceptada si esta se produce efectivamente.5.–Declarar que o concello non solicitou nin percibiu ningunha subvención doutras administracións públicas para o financiamento do investimento ou actividade e, no caso de que existan axudas ou subvencións concorrentes doutras administracións para a súa execución, achégase o detalle de cada unha delas, acreditándose que a súa suma total non supera o 100% do seu importe.6.–Autorizase á Deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social.7.–Facultar expresamente ao alcalde para todo o relacionado coa tramitación e xestión do presente acordo e o correspondente expediente. E para que así conste, expido a presente certificación de orde e co visto e prace do alcalde, en ______________________, o día ___ de _____________ do ano dous mil dezaseis. V. pr. O alcalde ANEXO II INFORME TÉCNICO SOBRE O INVESTIMENTO - OBRAS De acordo co esixido na base 5 das reguladoras do Plan, emítese este informe técnico individual para o investimento indicado: AUTORIZACIÓNS O informe deberá indicar expresamente que o investimento non precisa de ningunha autorización ou, no caso de que sexan precisas, deberán detallarse, e acreditarse documentalmente que o concello xa conta con elas ou que xa as solicitou antes do remate do prazo de presentación da solicitude deste Plan, xuntando os correspondentes documentos. En todo caso, cando se acheguen en calquera momento as autorizacións que precisa a obra, deberá indicarse nun informe técnico se o proxecto cumpre coas condicións contidas, no seu caso, na dita autorización. SUPERVISIÓN TÉCNICA Deberá indicarse se é preceptivo realizar a supervisión técnica do proxecto polo seu presuposto ou o seu contido, de acordo co establecido no artigo 125 do Texto refundido da Lei de contratos do sector público. No caso de ser precisa, deberá indicarse se o informe de supervisión vai ser realizado por conta do concello remitindo unha copia á Deputación, ou se solicita a asistencia a esta Deputación para a súa realización, ao abeiro da disposición adicional 2.12 da citada norma. OBRA COMPLETA No caso de tratarse de fases, tramos, partes, etc., deberá xustificarse que se trata dunha obra completa, susceptible de utilización ou aproveitamento separado, que constitúe unha unidade funcional, de acordo co establecido no artigo 86 do Texto refundido da Lei de contratos do sector público. OUTRAS CUESTIÓNS Outras cuestións de interese. Deberanse recoller cantos aspectos de interese complementen a información anterior. ANEXO III INFORME TÉCNICO-XURÍDICO SOBRE A DISPOÑIBILIDADE DOS TERREOS De acordo co esixido na base 5 das reguladoras do Plan, emítese este informe técnico-xurídico para o investimento indicado: INFORME TÉCNICO O persoal técnico detallará os terreos necesarios para a execución do investimento, podendo xuntar para estes efectos a documentación precisa. INFORME XURÍDICO A Secretaría do concello informará acerca de se o concello conta coa dispoñibilidade dos terreos necesarios para a execución do investimento.” A Coruña, 24 de febreiro de 2017. O Presidente O Secretario Valentín González Formoso José Luis Almau Supervía